Crna Gora

Glavni grad-Podgorica

Komisija za dodjelu novčanih sredstava za kupovinu školskog pribora za učenike I razreda osnovne škole za školsku 2023/2024.godinu

Broj: 01-018/23-

Podgorica,15. septembar 2023. godine

Na osnovu člana 20 Zakona o socijalnoj i dječjoj zaštitu ("Službeni list Crne Gore", broj 27/13, 01/15, 42/15, 47/15, 56/16, 66/16, 01/17, 31/17, 42/17, 50/17, 59/21, 145/21, 03/23), člana 27 stav 1 tačka 15 Zakona o lokalnoj samoupravi ("Službeni list Crne Gore", broj: 02/18, 34/19, 38/20, 50/22, 84/22) člana 24 stav 1 tačka 15 Statuta Glavnog grada ("Službeni list Crne Gore - opštinski propisi", broj: 08/19, 20/21, 49/22) a u vezi sa Memorandumom o saradnji potpisanog između Ministarstva prosvjete i Glavnog grada-Podgorica broj: 01-018/23-6969 od 08. septembra 2023.godine, Komisija za dodjelu novčanih sredstava za kupovinu školskog pribora za učenike I razreda osnovne škole za školsku 2023/2024.godinu, obrazovana Rješenjem gradonačelnice Glavnog grada broj: 01-018/23- 6794 od 01. septembra 2023.godine objavljuje:

**JAVNI POZIV**

**ZA DODJELU NOVČANIH SREDSTAVA ZA KUPOVINU ŠKOLSKOG PRIBORA ZA UČENIKE PRVOG RAZREDA OSNOVNE ŠKOLE ZA ŠKOLSKU 2023/2024. GODINU**

**I-** Pozivaju se roditelji/staratelji djeteta/djece sa prebivalištem, odnosno boravištem na teritoriji Glavnog grada-Podgorice, da dostave svoje prijave na Javni poziv za dodjelu novčanih sredstava za kupovinu školskog pribora za učenike I razreda osnovne škole za školsku 2023/2024.godinu (u daljem tekstu: Javni poziv).

Pravo učešća na ovom Pozivu imaju sva djeca koja su školske 2023/2024.godine upisana u I razred osnovne škole na teritoriji Glavnog grada – Podgorice.

**II-**Javni poziv se odnosi na dodjelu jednokratne novčane pomoći učenicima I razreda osnovne škole, školske 2023/2024. godine za kupovinu školskog pribora.

Javni poziv se odnosi na dodjelu novčanih sredstava za kupovinu školskog pribora kao vid materijalne podrške porodice ili pojedinca za školovanje.

**III-**Odlukom o Budžetu Glavnog grada Podgorica za 2023.godinu za ovu namjenu opredijeljena su sredstva u iznosu od 100.000 eura.

Maksimalan iznos koji učesnik može dobiti po ovom Javnom pozivu je 50,00eura po djetetu.

**IV**- Prijavu na Javni poziv učesnici mogu podnijeti **na jedan od sljedećih načina**:

1. elektronski-popunjavanjem zahtjeva preko portala [www.epodgorica.me](http://www.epodgorica.me) ili
2. dostavljanjem zahtjeva za jednokratnu novčanu pomoć za kupovinu školskog pribora za učenike I razreda osnovne škole za školsku 2023/2024.godine u zatvorenoj koverti na arhivi Glavnog grada i/ili preporučenom pošiljkom sa naznakom:

**NE OTVARAJ – PRIJAVA ZA DODJELU NOVČANIH SREDSTAVA ZA KUPOVINU ŠKOLSKOG PRIBORA ZA UČENIKE I RAZREDA OSNOVNE ŠKOLE ZA ŠKOLSKU 2023/2024.GODINU**

na adresu:

**GLAVNI GRAD – PODGORICA**

Komisija za dodjelu novčanih sredstava za kupovinu školskog pribora za učenike I razreda osnovne škole za školsku 2023/2024.godinu

**Trg nezavisnosti**

**81000 Podgorica**

\*Zahtjev za jednokratnu novčanu pomoć za kupovinu školskog pribora za učenike I razreda osnovne škole za školsku 2023/2024.godine je sastavni dio ovog Javnog poziva.

**V-Komsija neće razmatrati:**

1. nepotpune i neblagovremene prijave;

2. ukoliko učesnik Javnog poziva ne ispunjavapropisane uslove (dijete nije upisano u I razred osnovne škole za školsku 2023/2024.godinu i/ili nema prebivalište odnosno boravište na teritoriji Glavnog grada-Podgorice).

**VI-** Prijave na Javni poziv podnose se **u roku od 15 dana** od dana objavljivanja istog u dnevnom štampanom mediju i na sajtu Glavnog grada.

Dodatne informacije o Javnom pozivu mogu se dobiti na telefon: 020/447-142 ili na mail: [anja.raskovic.varagic@podgorica.me](mailto:anja.raskovic.varagic@podgorica.me)

**VII-** Komisija provjerava pristigle prijave na prvoj sjednici nakon isteka roka za podnošenje istih.

Komisija donosi preliminarnu Listu aplikanata koja će biti objavljena na zvaničnoj prezentaciji Glavnog grada [www.podgorica.me](http://www.podgorica.me) u roku od 7 dana od dana završetka Javnog poziva.

Na Listu se može uložiti prigovor u roku od 3 dana od dana objavljivanja iste.

Prigovor se podnosi preko arhive Glavnog grada i/ili preporučenm pošiljkom, u zatvorenoj koverti na adresu: Glavni grad-Podgorica, Komisija za dodjelu novčanih sredstava za kupovinu školskog pribora za učenike I razreda osnovne škole za školsku 2023/2024. godinu, Trg nezavisnosti, Podgorica.

Komisija je dužna da u roku od 3 dana od dana podnošenja prigovora postupi po istim.

Gradonačelnica Glavnog grada istekom roka za prigovore na osnovu liste sačinjene od strane Komisije donosi Zaključak o izboru korisnika jednokratne novčane pomoći prvacima.

**VIII-** Zaključak o izboru korisnika jednokratne novčane pomoći prvacima se objavljuje na zvaničnoj prezentaciji Glavnog grada [www.podgorica.me](http://www.podgorica.me).

**PREDSJEDNICA KOMISIJE**

**Bojana Šarović**